fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi fi nl fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ja fi it fi ja fi ja fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Tuskallinen päätös – oma poika jäi Ukrainaan - Fida
Julietta istuu hätämajoituksen lattialla olevan patjan reunalla. Rauhallisesti juttelevan 32-vuotiaan äidin silmissä kiiltää huoli. Kaksi perheen lapsista on hänen luonaan turvassa, mutta 13-vuotiasta poikaa ei päästetty rajan yli. Hän jäi isänsä kanssa Ukrainaan.
Sodan sytyttyä ja ruuan saannin vaikeuduttua Julietta päätti miehensä kanssa, että lasten on voitava olla turvassa tavalla tai toisella. Vaikka heidän kotikylässään ei sodita, eivät vanhemmat halunneet lasten joutuvan elämään pommihälytysten keskellä ja pelon ilmapiirissä. Yhteisen keskustelun tuloksena he päättivät, että perheen tulisi paeta Unkariin. Koko perhe lähti kohti rajaa.
Rajan ylittäminen ei ollut helppoa. Poistuessaan Ukrainasta perheen piti näyttää passit. Kaikilla romaniväestöön kuuluvilla ei välttämättä ole passia, mutta Juliettan perheestä kaikilla oli edes jonkinlaiset henkilöllisyyspaperit mukana. He ojensivat paperit, mutta rajavartijat eivät uskoneet pojan olevan vasta 13-vuotias. Pitkä teini-ikäinen poika näytti vartijoiden mielestä vanhemmalta, joten häntä ei päästetty rajan ylitse.
En voi tehdä tätä enää vaan haluan pysyä kotona.
Vanhemmat yrittivät keskustella venäjäksi työntekijöiden kanssa, mutta väkeä oli rajalla paljon. Viranomaiset eivät ehtineet ja voineet keskittyä heihin. Koko perhe kääntyi takaisin kotiin.
– Sanoin, että en voi tehdä tätä enää vaan haluan pysyä kotona, kertoo Julietta
Perheen isä oli kuitenkin vakaasti sitä mieltä, että ainakin äidin ja tytärten olisi paettava. Hän jäisi pojan kanssa Ukrainaan.
– Mieheni pyysi, että pelastaisin tyttäremme ja pakenisin, Julietta sanoo hiljaa.
Yhdessä koko perhe palasi rajalle, mutta vain äiti ja tyttäret ylittivät rajan.
– Halusin palata takaisin. Tuntui tuskalliselta jättää oma poikansa sodan keskelle, Julietta huokaa silmät kosteina.
Suunnitelma, jossa perhe yhdessä pakenisi turvaan, oli musertunut. Juliettan aviomies on unkarilainen, joten hänen pitäisi päästä rajan yli. Mutta ennen kuin poika saadaan turvallisesti Unkariin, ei myöskään isä ole tulossa.
Halusin palata takaisin. Tuntui tuskalliselta jättää oma poikansa sodan keskelle.
Julietta tyttärineen on unkarilaisille kiitollinen saamastaan avusta ja turvasta. Ukrainan puolella monet ovat yrittäneet auttaa perhettä ja nyt näyttää siltä, että poika pääsisi vielä rajan ylitse.
Julietta kertoo rukoilevansa rauhaa. Tärkeintä hänelle on juuri nyt se, että sota loppuisi ja perhe voisi olla onnellisesti yhdessä.
– Haluan vain nähdä perheeni uudelleen, Julietta sanoo.
Paluu Ukrainaan on kaikkien mielessä. Julietta haluaisi aloittaa perheensä kanssa elämän uudelleen Ukrainassa, sillä hän näkee itsensä töissä vain Ukrainassa.
– Meillä on toistaiseksi koti, minne palata. Mieheni huolehtii nyt talosta eikä sillä alueella ole vielä sotilaita eikä pommituksia.
Yhteys kotiin toimii puhelimen ja netin avulla. Pojan mahdollinen pääsy rajan ylitse luo kimmeltävän toivon Juliettan silmäkulmaan, kun helpotus ja huoli alkavat purkautua.
Julietta perheineen on siirtynyt sittemmin Slovakiaan, mutta poika on edelleen Ukrainassa. Ukrainalaisten hätä on edelleen todellinen. Sinä voit auttaa lahjoittamalla.
Lapsisotilaita auttaneet Söderlundit: ”Vaikka ihminen olisi kokenut mitä, hän voi selvitä”
Kun naiset tarttuivat ohjaksiin, köyhyys alkoi väistyä Jordanian kylissä
27-vuotias sinkkunainen on Bangladeshissa heikoilla – Dipa murtaa tabuja ja rohkaisee tyttöjä
Avioliitto ja lapset saavat odottaa – Näin teini-ikäinen Sweeti esti oman lapsiavioliittonsa
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast